**VÝZVA NA PREDLOŽENIE CENOVEJ PONUKY**

**na zákazku s nízkou hodnotou podľa ustanovenia § 117 zák. č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov   
(ďalej len „ZVO“)**

Mestská časť Bratislava-Petržalka v súlade so ZVO týmto vyzýva na predloženie cenovej ponuky   
na zákazku verejného obstarávania.

1. **Identifikácia verejného obstarávateľa :**

**Názov : Mestská časť Bratislava-Petržalka**

**Sídlo:** Kutlíkova 17, 852 12 Bratislava

**IČO :** 00 603 201

**Zastúpenie** Ing. Ján Hrčka, starosta

**Kontaktná osoba pre predmetnú zákazku:**

Mgr. Michaela Matúšková, 0947 487 182, [michaela.matuskova@petrzalka.sk](mailto:michaela.matuskova@petrzalka.sk)

1. **Názov zákazky:** „Výsadba drevín do verejnej zelene v Mestskej časti Bratislava-Petržalka“
2. **CPV kódy Zatriedenie predmetu zákazky** podľa spoločného slovníka obstarávania:

77211600-8 Výsadba stromov

77315000-1 Výsadba

03452000-3 Stromy

[60000000-8 - Dopravné služby (bez prepravy odpadu)](http://www.cpv.enem.pl/sk/60000000-8)

1. **Lehota a miesto na predkladanie cenových ponúk:**

Elektronickú ponuku uchádzači vložia vyplnením ponukového formulára a vložení požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com/sk.> v lehote **najneskôr do 21.9.2022 do 10:00 hod.** Ponuky doručené po lehote na predkladanie ponúk nebudú akceptované a nebudú predmetom vyhod­nocovania.

1. **Miesto dodania predmetu zákazky** :

Bratislava-Petržalka (presné miesto dodania bude upresnené v objednávke)

1. **Čas trvania zákazky:**

jeseň 2022, jar 2023

1. **Predpokladaná hodnota zákazky/množstvo/rozsah plnenia:**

49 534 EUR bez DPH

1. **Predmet a opis zákazky:**

Predmetom zákazky je zabezpečenie dodania a výsadby 100 kusov drevín v súlade s prílohami tejto Výzvy. Druhové a veľkostné zloženie sú uvedené v prílohe č.3\_ Zoznam rastlinného materiálu Výzvy na predloženie cenovej ponuky. Práce potrebné k realizácii výsadby sú uvedené v prílohe č.1\_Práce Výzvy na predloženie cenovej ponuky, dodanie materiálu potrebných pre výsadbu drevín sú uvedené v prílohe č. 2\_ Ostatný materiál Výzvy na predloženie cenovej ponuky.

V Príloha č. 4 sú uvedené lokality a parcelné čísla k výsadbe.

**Neprípustné** sú sadenice vykazujúce akékoľvek čerstvé alebo nezahojené poškodenia kmeňa alebo vetiev, ak neboli spôsobené bežnými pestovateľskými zásahmi - výchovný rez a pod.

**Neprípustné** je akékoľvek napadnutie rastlín chorobami alebo škodcami.

Víťazný dodávateľ je povinný poskytovať služby a dodávať tovary v súlade s nasledovnými normami:

* STN 83 7016 Technológia vegetačných úprav v krajine - Rastliny a ich výsadba,
* STN 83 7010 Ochrana prírody – Ošetrovanie, udržiavanie a ochrana stromovej vegetácie
* Arboristický štandart č.4 – Výsadba stromov a krov a platnej legislatívy.

Všetky miesta definované na výsadbu v prílohe č. 4 tejto Výzvy boli vybrané s ohľadom   
na ochranné pásma existujúcich inžinierskych sietí podľa aktuálnej Technickej mapy. Verejný obstarávateľ víťaznému uchádzačovi poskytne všetky situácie a miesto výsadby. Miesto výsadby v teréne bude vyznačené zodpovedným referentom.

1. **Možnosť rozdelenia predmetu zákazky na časti:**

Rozdelenie predmetu zákazky na samostatné časti nie je možné.

1. **Podmienky financovania:**

Na predmet zákazky verejný obstarávateľ neposkytuje žiadne preddavky ani zálohové platby. Predmet zákazky sa bude financovať z rozpočtových prostriedkov verejného obstarávateľa a na základe faktúry, v ktorej je dodávateľ povinný uviesť jednotlivé položky a celkovú cenu bez DPH a vrátane DPH.

Splatnosť faktúry je 30 kalendárnych dní odo dňa doručenia faktúry a nárok na zaplatenie dohodnutej ceny vzniká až po riadnom a včasnom poskytnutí služby, dodaní tovaru, uskutočnení stavebných prác. Faktúra musí obsahovať náležitosti v zmysle § 71 zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra nebude obsahovať zákonom predpísané náležitosti alebo bude obsahovať chybné údaje, je objednávateľ oprávnený vrátiť ju dodávateľovi na doplnenie alebo opravu. V takomto prípade sa preruší plynutie lehoty splatnosti faktúry a nová lehota začne plynúť dňom nasledujúcim po dni doručenia opravenej alebo doplnenej faktúry objednávateľovi.

1. **Typ zmluvy:**

Zmluva na poskytnutie tovarov a služieb (viď. príloha č. 5 Výzvy)

Objednávanie bude prebiehať prostredníctvom čiastkových objednávok. Buď si Mestská časť Bratislava-Petržalka objedná rastlinný materiál + ostatný materiál + práce alebo iba rastlinný materiál + ostatný materiál a práce (výsadbu) si Mestská časť Bratislava-Petržalka vykoná svojpomocne. Úspešný uchádzač zabezpečí dodávku sadeníc podľa jednotlivých objednávok vyhotovených objednávateľom, v ktorých bude presná špecifikácia jednotlivých plnení v rozsahu príloh.

1. **Podmienky účasti uchádzačov vo verejnom obstarávaní týkajúce sa osobného postavenia:**

Informácie a formálne náležitosti nevyhnutné na splnenie podmienok účasti týkajúce sa

osobného postavenia:

1. podmienka účasti v § 32 ods. 1 písm. e) ZVO – je oprávnený dodávať tovar, uskutočňovať stavebné práce alebo poskytovať službu, ktorá zodpovedá predmetu zákazky.  
   Uchádzač nemusí predkladať v ponuke doklad o oprávnení dodávať tovar, uskutočňovať stavebné práce a lebo poskytovať službu vo vzťahu k predmetu zákazky v súlade s prvou vetou, túto skutočnosť si overí verejný obstarávateľ sám v príslušnom registri, v ktorom je uchádzač zapísaný.   
     
   Neplatí to však v prípade, ak uchádzač nemá sídlo alebo miesto podnikania v Slovenskej republike. Súčasťou ponuky uchádzača (ktorý nemá sídlo alebo miesto podnikania v Slovenskej republike) musí byť aktuálny doklad o oprávnení poskytovať služby, dodávať tovary alebo uskutočňovať stavebné práce, ktoré sú predmetom tejto zákazky (postačuje scan) v zmysle bodu a) vyššie uvedených podmienok účasti týkajúcich sa osobného postavenia.
2. podmienka účasti uvedená v § 32 ods. 1 písm. f) ZVO – nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.  
     
   Túto podmienku účasti uchádzač nepreukazuje, ale v prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený. Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f).
3. **Podmienky účasti týkajúce sa odbornej a technickej spôsobilosti:**

Víťazný dodávateľ je povinný poskytovať služby v súlade s nasledovnými normami:

* STN 83 7016 Technológia vegetačných úprav v krajine - Rastliny a ich výsadba,
* STN 83 7010 Ochrana prírody – Ošetrovanie, udržiavanie a ochrana stromovej vegetácie
* Arboristický štandart č.4 – Výsadba stromov a krov a platnej legislatívy.

1. Obsah cenovej ponuky:

Požadujeme aby ponuka obsahovala nasledovné doklady a údaje:

1. Návrh na plnenie tejto výzvy podpísaný uchádzačom alebo osobou oprávnenou konať   
   za uchádzača.

Navrhovaná cena musí byť stanovená v zmysle § 3 zákona č. 18/1996 Z. z. o cenách v znení neskorších predpisov ako aj Vyhlášky MF SR č. 87/1996 Z.z. , ktorou sa vykonáva zákon NR SR č.18/1996 Z.z. v znení neskorších predpisov.

Navrhovaná cena musí byť vyjadrená v € s presnosťou na dve desatinné miesta. Ak uchádzač nie je platcom DPH, uvedie navrhovanú zmluvnú cenu celkom a na skutočnosť, že nie je platcom DPH upozorní.

1. **Kritériá na vyhodnotenie ponúk:**

Ponuky uchádzačov sa budú vyhodnocovať na základe **najnižšej celkovej ceny za predmet zákazky** v EUR s DPH .

Úspešným uchádzačom sa stane uchádzač, ktorý predloží najnižšiu celkovú cenu za predmet zákazky vrátane DPH.

Celková cena za predmet zákazky musí zahŕňať všetky náklady spojené s poskytnutím služby, dodaním tovaru, uskutočnením stavebných prác.

1. **Náklady na ponuku:**

Všetky náklady a výdavky spojené s prípravou a predložením ponuky znáša uchádzač   
bez finančného nároku voči verejnému obstarávateľovi, bez ohľadu na výsledok verejného obstarávania.

1. **Iné požiadavky na predloženie cenovej ponuky:**

Neuplatňuje sa

1. **Vylúčenie uchádzača:**

Mestská časť Bratislava-Petržalka si vyhradzuje právo vylúčiť uchádzača alebo jeho ponuku z procesu obstarávania, ak:

* falšované alebo pozmenené doklady, (zmena/úprava zmluvy sa považuje za pozmenený doklad uchádzač nesplnil stanovené podmienky účasti,
* uchádzač nepreukázal splnenie podmienok účasti stanovenými dokladmi alebo nedoručil požadované vysvetlenie alebo doplnenie dokladov preukazujúcich splnenie podmienok účasti v lehote stanovenej v žiadosti o vysvetlenie alebo doplnenie dokladov,
* uchádzač vo svojej ponuke uviedol nepravdivé alebo zámerne skreslené údaje, alebo predložil),
* ponuka uchádzača nespĺňa požiadavky na predmet obstarávania, uchádzač sa v predchádzajúcom dodávateľskom záväzkovom vzťahu uzavretom s Mestskou časťou Bratislava-Petržalka dopustil podstatného porušenia zmluvných povinností.

1. **Použitie elektronickej aukcie:**

Nie

1. **Doplňujúce informácie:**

Mestská časť si vyhradzuje právo neprijať ani jednu z predložených ponúk.

Proti rozhodnutiu verejného obstarávateľa pri postupe zadávania zákazky postupom podľa § 117 zákona o verejnom obstarávaní nie je možné podať námietky v zmysle platného zákona.

1. **Dôvody zrušenia obstarávania:**

Nebola predložená žiadna ponuka.

Ani jeden uchádzač nesplnil podmienky výzvy a požiadavky na predmet zákazky.

Zmenili sa okolnosti, za ktorých bola výzva zverejnená.

Cena ponúknutá uchádzačmi za predmet zákazky je vyššia ako predpokladaná hodnota zákazky.

Predložené ponuky budú nevýhodné pre verejného obstarávateľa alebo budú v rozpore   
s finančnými možnosťami verejného obstarávateľa.

Mestská časť si vyhradzuje právo toto obstarávanie zrušiť, a to aj bez uvedenia dôvodu. O zrušení obstarávania budú všetci uchádzači písomne upovedomení.

Verejný obstarávateľ si vyhradzuje právo neuzavrieť s úspešným uchádzačom zmluvu v prípade, ak by táto zmluva obsahovala ustanovenia zvlášť nevyhovujúce pre objednávateľa.

1. **Informácia o výsledku vyhodnotenia ponúk uchádzačom:**

Verejný obstarávateľ po vyhodnotení ponúk bezodkladne pošle všetkým uchádzačom informáciu o výsledku vyhodnotenia ponúk. Úspešnému uchádzačovi oznámi, že jeho ponuku prijíma, ostatným oznámi, že neuspeli.

1. **Ďalšie informácie verejného obstarávateľa:**  Nie sú.

V Bratislave, dňa: 7.9.2022

Prílohy:

Príloha č.1\_Práce

Príloha č.2\_Ostatný materiál

Príloha č.3\_Zoznam rastlinného materiálu

Príloha č.4\_Lokality a parcelné čísla k výsadbe

Príloha č. 5\_Zmluva na poskytnutie tovarov a služieb